Möödunud aasta lõpus kirjutasin loo ühest linnast, kus laev hävitas selle sadamalinna, "Kuidas aurik hävitas linna"(5.12.2007). Siis ei olnud veel kääbusplaneet omale nime saanud ja omas ainult esialgset tähistust 2005FY9. Neid esialgse tähistusega  uusi väikeplaneete aga igakord mõnes vaadeldavas sündmuses kasutada on keeruline ja kas alati ka vajalik.Pealegi on neid üksjagu palju. Mitmed meie astroloogid on öelnud, et planeedi printsiip toimib ka siis, kui teda pole veel avastatud. See toime väljendub alateadlikult. Avastatud planeet hakkab end juba rohkem ilmutama. Ja kui ta saab nime, on tema energia suunatud juba täismahus sündmuse kujunemisele. Heaks näiteks on mitmete suurplaneetide avastamine. Uraani avastusega kaasnes maailmas revolutsiooniline  aktiivsus. Neptuun tõi kaasa huvi müstika ja spiritismi vastu. Pluutoga kaasnes tuumaenergeetika avastused ja rakendamine.  Nüüd aga võib selle sündmuse toimumise ühe olulise aspektiga täiendada. Päike oli tol päeval opositsioonis Makemakega ja üsna täpses kvadratuuris musta Kuuga. Kvadratuurid olid ka Varuna ja Ixioni- Marsi ühendusega Neitsis, viimased omavahel opositsioonis. Selline T-kvadratuur oli iseloomulik selle ajajärgul kaugematele planeetidele.